Wits ontslaan dosent oor seksuele teistering | Maroela Media
Die Universiteit van die Witwatersrand (Wits) het ŉ dosent ontslaan omdat hy glo nie vorige bewerings van seksuele teistering aan hulle bekendgemaak het nie.
Shirona Patel, Wits se woordvoerder, het aan The New Age gesê hulle het te hore gekom van gerugte van seksuele teistering by die dosent se vorige werksplek. “Sy vorige werkgewer het die gerugte gestaaf. Ons het toe ŉ onderhoud met hom gevoer waarin hy erken het dat hy oneerlik was. Hy is onmiddellik ontslaan,” het Patel gesê.
Na wat berig word, ondersoek die universiteit ook beweringe van drie klagtes van seksuele teistering teen ŉ dramadosent. Alhoewel daar nie ŉ klagte by die polisie aanhangig gemaak is nie, is die dosent Vrydag gekonfronteer en geskors totdat die beweringe ondersoek is. Patel sê die saak behoort teen Junie opgelos te wees. Tranerige Bokke knou erfenis | Rapport
Tranerige Bokke knou erfenis
deur Stertveer, Johannesburg
Sommige Springbokke se houding terwyl die volkslied voor toetswedstryde gesing word, is myns insiens pateties. Dit lyk of hulle in ’n beswyming verkeer en/of dat hulle op die punt staan om in trane uit te bars en/of dat hulle knyp. Dit ondermyn die waardige herkoms en statuur van Springbok-rugby; dis ’n verleentheid vir Springbok-ondersteuners en sommer vir almal wat toekyk. Dit stel ook ’n swak voorbeeld aan die jonger geslag en dra niks by om die spelpeil te verbeter nie. Komaan, Springbok! Wees tog volwasse! Vertoon tog manhaftig en gestaal vir jou opdrag! Kyk vierkant voor jou uit en as jy voel jy móét saamsing (dis wel nie ’n vereiste nie), doen dit dan gerus. Ai, as ek die Springbokke se afrigter was, hoe graag sou ek die betrokke spelers nie hieromtrent van hulp wou wees nie. e-pos artikel